ΠΑΡΑΡΤΗΜΑ ΙΙ΄

**(ανήκει στην αρ. 70467/2574/31-05-2018 Διακήρυξη της Π. Ε. Πρέβεζας)**

ΤΕΧΝΙΚΕΣ ΠΡΟΔΙΑΓΡΑΦΕΣ

**ΤΕΧΝΙΚΕΣ ΠΡΟΔΙΑΓΡΑΦΕΣ**

**ΟΜΑΔΑ Ι. ΕΙΔΗ ΓΡΑΦΙΚΗΣ ΥΛΗΣ**

Όλα τα είδη γραφικής ύλης, όπως αυτά περιγράφονται στον πίνακα Ι του Παραρτήματος Α΄, πρέπει να είναι καινούργια, αμεταχείριστα και επιμελημένης κατασκευής, της υπεύθυνης κατασκευαστικής εταιρείας όπου αυτή αναφέρεται ή άλλης ισοδύναμων τεχνικών προδιαγραφών.

Τυχόν ελαττώματα σε αυτά, αφού διαπιστωθούν από την Υπηρεσία, δημιουργούν την υποχρέωση στον προμηθευτή να αντικαταστήσει άμεσα τα ελαττωματικά προϊόντα.

**ΟΜΑΔΑ ΙΙ. ΧΑΡΤΙ ΕΚΤΥΠΩΣΗΣ**

**ΓΕΝΙΚΑ ΧΑΡΑΚΤΗΡΙΣΤΙΚΑ**

1. Το υπό προμήθεια χαρτί πρέπει να είναι κατάλληλο για την απ’ ευθείας φωτοεκτύπωση του πρωτοτύπου και από τις δύο όψεις του.

2. Να μην επηρεάζεται από το μεγάλο διάστημα αποθήκευσης, κάτω από τις συνήθεις κλιματολογικές συνθήκες.

3. To χαρτί θα έχει τις παρακάτω διαστάσεις: 21,0 X 29,7 cm (A4) & 29,7Χ42,0 CM (Α3).

**ΕΙΔΙΚΑ ΧΑΡΑΚΤΗΡΙΣΤΙΚΑ**

Το υπό προμήθεια χαρτί πρέπει να πληροί τις παρακάτω απαιτήσεις:

1. Σύνθεση πολτού: 100% χημικός, με ανοχή -5

2. Περιεκτικότητα σε τέφρα:15% μέγιστο

3. Περιεκτικότητα σε υγρασία:4,7 ± 0,9%

4. Βάρος:80 g / m2± 4%

5. Πάχος: 100 ± 10 microns

6. Επιφανειακή ηλεκτροστατική αντίσταση: 10 – 10 Ω

7. Aδιαφάνεια: > 85%

8. Λευκότητα: ≥ 135 CIE

**ΔΙΑΦΟΡΑ**

1. Το φωτοαντιγραφικό χαρτί πρέπει να είναι συσκευασμένο σε δεσμίδες των 500 φύλλων, ακριβώς, οι οποίες δεν πρέπει να περιέχουν σχισμένα ή ελαττωματικά φύλλα (φύλλα άλλων διαστάσεων ή άλλης κατηγορίας χαρτιού).

2. Οι δεσμίδες πρέπει να είναι περιτυλιγμένες με αδιάβροχο υλικό πλαστικοποιημένο χαρτί, για την προφύλαξη του φωτοαντιγραφικού χαρτιού από την υγρασία του περιβάλλοντος. Κάθε 5 δεσμίδες θα πρέπει να είναι συσκευασμένες σε χαρτοκιβώτια τα οποία είναι σφραγισμένα με συγκολλητική ταινία.

**ΕΠΙΣΗΜΑΝΣΗ**

Στο περιτύλιγμα κάθε δεσμίδας πρέπει να αναγράφονται, κατά τρόπο ευκρινή και ανεξίτηλο:

1. Το όνομα ή το εμπορικό σήμα του κατασκευαστή

2. Οι διαστάσεις των φύλλων (Α3, Α4 και Β4)

3. Ο αριθμός τους

4. Η μάζα (g/m2)

Στο εξωτερικό κιβώτιο πρέπει να αναγράφονται εκτός από τις διαστάσεις των φύλλων και τα ακόλουθα:

1. Το είδος του χαρτιού

2. Το όνομα ή το εμπορικό σήμα του κατασκευαστή.

**ΜΑΚΡΟΣΚΟΠΙΚΟΣ ΕΛΕΓΧΟΣ**

1. Ο έλεγχος αυτός γίνεται από την Επιτροπή παραλαβής και έχει σκοπό την εξακρίβωση της συμφωνίας των ιδιοτήτων του χαρτιού που διαπιστώνονται οπτικά, με τους όρους της προδιαγραφής.

2. Πρακτικός έλεγχος διενεργείται, επίσης, από την ως άνω Επιτροπή στα μηχανήματα, για να διαπιστωθεί η αποδοτικότητα και η καταλληλότητα του χαρτιού για παραλαβή.

**ΧΗΜΙΚΟΣ ΕΛΕΓΧΟΣ**

Η Υπηρεσία διατηρεί το δικαίωμα, εφόσον τούτο κριθεί αναγκαίο, να προβεί σε χημικό έλεγχο του φωτοαντιγραφικού χαρτιού, που θα διενεργηθεί από το Γενικό Χημείο του Κράτους (ΓΧ.Κ.) ή από το Ελληνικό Ινστιτούτο Συσκευασίας (Ε.Ι.Σ.) που αποτελεί μονάδα του Ο.Π.Ε.

Α.Ε. και έχει σκοπό την εξακρίβωση της συμφωνίας ή μη των ιδιοτήτων του χαρτιού που εξετάζονται εργαστηριακά, με τους όρους της προδιαγραφής.

**ΟΜΑΔΑ ΙΙΙ. ΑΝΑΛΩΣΙΜΑ ΥΛΙΚΑ ΕΚΤΥΠΩΤΩΝ, FAX & ΦΩΤΟΤΥΠΙΚΩΝ ΜΗΧΑΝΗΜΑΤΩΝ**

**ΤΕΧΝΙΚΕΣ ΠΡΟΔΙΑΓΡΑΦΕΣ (ΠΙΝΑΚΑΣ ΣΥΜΜΟΡΦΩΣΗΣ)**

|  |  |  |  |  |
| --- | --- | --- | --- | --- |
| **Α/Α** | **ΧΑΡΑΚΤΗΡΙΣΤΙΚΑ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| **1** | **ΕΙΣΑΓΩΓΗ** |  |  |  |
|  | Η παρούσα τεχνική προδιαγραφή αφορά την προμήθεια αναλώσιμων εκτυπωτών, φωτοτυπικών μηχανημάτων και συσκευών τηλεομοιοτυπίας (Fax). |  |  |  |
| 1.1 | Οι προσφέροντες θα πρέπει να δηλώσουν τη συμμόρφωσή τους με τις απαιτήσεις της Τεχνικής Προδιαγραφής, όπως αυτές περιγράφονται στην παρούσα προδιαγραφή, οι οποίες θα συμπεριληφθούν ως όροι της σύμβασης που θα υπογραφεί. |  |  |  |
| **2** | **ΤΕΧΝΙΚΕΣ ΠΕΡΙΓΡΑΦΕΣ** |  |  |  |
|  | Τα προσφερόμενα είδη πρέπει να έχουν τα παρακάτω τεχνικά χαρακτηριστικά: |  |  |  |
| 2.1 | Να είναι γνήσια αντιπροσωπείας - αυθεντικά προϊόντα των κατασκευαστριών εταιρειών των μηχανημάτων (original) ή ισοδύναμα (συμβατά ή ανακατασκευασμένα). Τα προϊόντα θα πρέπει να συμφωνούν πλήρως με τις προδιαγραφές του κάθε μηχανήματος. | NAI |  |  |
| 2.2 | Τα γνήσια ή συμβατά toner να είναι καινούρια και αμεταχείριστα, στα δε ανακατασκευασμένα τα υλικά που χρησιμοποιήθηκαν (μελάνια και ανταλλακτικά) να είναι αρίστης ποιότητας. Τυχόν ελαττώματα σε αυτά όπως π.χ. η ανομοιόμορφη κατανομή μελάνης ή η μη αναγνώρισή τους από το μηχάνημα και που έχουν ως αποτέλεσμα την περιοδική τυχαία κακή εκτύπωση ή την αδυναμία εκτύπωσης, αφού διαπιστωθούν από την Υπηρεσία, δημιουργούν την υποχρέωση στον προμηθευτή να αντικαταστήσει άμεσα τα ελαττωματικά προϊόντα. | NAI |  |  |
| 2.3 | Να μην είναι αναγομωμένα (refilled). | NAI |  |  |
| 2.4 | Τα ισοδύναμα Laser Toner θα πρέπει να είναι κατασκευασμένα σύμφωνα με τις προδιαγραφές DIN33870 και τα ισοδύναμα Inkjet σύμφωνα με τις προδιαγραφές DIN33871. |  |  |  |
| 2.5 | Σε περίπτωση που προσφερθούν ισοδύναμα toner (συμβατά ή ανακατασκευασμένα) τότε απαιτείται, επί ποινή αποκλεισμού, έγγραφη πιστοποίηση του κατασκευαστή κατά ISO 9001:2008 ή ισοδύναμη, και ISO 14001:2004 ή ισοδύναμη (περί φιλικότητας του περιβάλλοντος). | NAI |  |  |
| 2.6 | Τα ισοδύναμα προϊόντα θα φέρουν οικολογικό χημικό γραφίτη. Να προσκομιστεί σχετική βεβαίωση από τον κατασκευαστή τους. | ΝΑΙ |  |  |
| 2.7 | Τα φυσίγγια των ισοδύναμων προϊόντων (inkjet & laser) να έχουν χρησιμοποιηθεί μια μόνο φορά. | ΝΑΙ |  |  |
| 2.8 | Για κάθε Laser Toner να αναφερθεί ο αριθμός σελίδων που τυπώνει βάσει των ISO/IEC19752 ή ISO/IEC19798 και για κάθε Inkjet να αναφερθεί ο αριθμός σελίδων που τυπώνει βάσει του ISO/IEC24711. Η ποιότητα εκτύπωσης καθώς και ο αριθμός εκτυπώσεων του ισοδύναμου (συμβατού ή ανακατασκευασμένου) πρέπει να συμφωνούν με τις προδιαγραφές του αντίστοιχου γνήσιου (original) υλικού του κατασκευαστή. | NAI |  |  |
| 2.9 | Σε περίπτωση που προσφερθούν ανακατασκευασμένα τόνερ τότε απαιτείται, επί ποινή αποκλεισμού, έγγραφη βεβαίωση του προσφέροντος ότι έχει πραγματοποιήσει την συνολική διαδικασία αποσυναρμολόγησης, ηλεκτρονικού και μηχανολογικού ελέγχου, αντικατάστασης όλων των φθαρμένων εξαρτημάτων, εσωτερικό καθάρισμα από τα υπολείμματα παλιού γραφίτη επαναγέμιση με αποφόρτιση από το στατικό ηλεκτρισμό του toner, και επανασυναρμολόγησής του. | NAI |  |  |
| 2.10 | Εάν κάποιο από τα ισοδύναμα προϊόντα αποδειχθεί ελαττωματικό, θα αντικατασταθεί άμεσα με νέο άριστης ποιότητας. | ΝΑΙ |  |  |
| 2.11 | Σε περίπτωση που προκληθεί οποιαδήποτε βλάβη σε μηχάνημα του φορέα εξαιτίας της χρήσης ισοδύναμων toner (γεγονός που θα πιστοποιηθεί από την κατασκευάστρια εταιρεία είτε από εξειδικευμένο φορέα συντήρησης των μηχανημάτων), ο προσφέρων θα αναλάβει την πλήρη αποκατάσταση της βλάβης του μηχανήματος και την αποζημίωση της χρέωσης του επισκευαστή ή την αντικατάσταση του μηχανήματος με άλλο μηχάνημα ισοδύναμων δυνατοτήτων. | NAI |  |  |
| 2.12 | Τα προϊόντα θα παραδίδονται συσκευασμένα αεροστεγώς. Στις εξωτερικές συσκευασίες θα αναγράφεται α) η συμβατότητα τύπου – μελανιού, και β) η ημερομηνία λήξης ή εναλλακτικά, η ημερομηνία ανακατασκευής. | NAI |  |  |
| 2.13 | Τα προσφερόμενα είδη θα έχουν ημερομηνία λήξης τουλάχιστον δύο (2) χρόνια μετά την ημερομηνία υπογραφής της σύμβασης και αυτή θα αποδεικνύεται εγγράφως. | ΝΑΙ |  |  |
| 2.14 | Όλα τα προϊόντα (αυθεντικά, συμβατά και ανακατασκευασμένα) θα πρέπει επίσης να έχουν προστατευτικό κάλυμμα κεφαλής, το οποίο να αφαιρείται πριν από τη χρήση. | NAI |  |  |
| **3** | **ΕΓΓΥΗΣΕΙΣ** |  |  |  |
| 3.1 | Να παρέχεται εγγύηση καλής λειτουργίας των μελανιών τουλάχιστον δύο (2) ετών από την ημερομηνία ανάθεσης της προμήθειας. | ΝΑΙ |  |  |
| 3.2 | Να παρέχεται εγγύηση άμεσης αντικατάστασης ελαττωματικών προϊόντων. | NAI |  |  |